钦定古今图书集成/明伦汇编/闺媛典/第041卷 > 陈义姑
## 钦定古今图书集成/明伦汇编/闺媛典/第041卷 > 陈义姑

按《明外史列女传》：“义姑，沙县陈穗女。年十八，父母相
继卒，遗二男，长天生七岁，次天载五岁。亲族利其有
日，耽耽于旁。义姑矢志抚弟，族人窥伺未息。义姑常
置帚数十，具酒食以待。寒夜，族兄弟乘黑叩门，姑燃
帚照之，亟启户，具酒食以款。叩者告曰：‘吾辈夜行灭
火，就求烛耳’。自此遂绝意。及二弟毕婚，年四十五乃”
嫁，终无子。二弟迎归，事之如母。